OpenLLM-France/wikimedia huggingface dataset:
# Nahim Khadi

Nahim Khadi (Freetown, 1948 - 13 de juny de 2023) és un exfutbolista de Sierra Leone, nascut de pares libanesos, de la dècada de 1970 i dirigent esportiu.
Fou internacional amb la selecció de futbol de Sierra Leone. Pel que fa a clubs, destacà a East End Lions i Mighty Blackpool.
El seu fill és el també futbolista Nahim Khadi Jr.
El 20 de juliol de 2008 fou escollit president de la Sierra Leone Football Association.

## Referències

* ↑ Can Khadi help Sierra Leone? bbc.co.uk
* ↑ Sierra Leone FA gets new boss bbc.co.uk
# Princesa Cristina, senyora Magnuson

Cristina de Suècia, senyora Magnuson (Estocolm 1943). Princesa de Suècia que perdé el tractament d'altesa reial arran del seu matrimoni morganàtic amb Tord Gösta Magnuson.
Nascuda a Estocolm el dia 3 d'agost de 1943 essent filla del príncep hereu Gustau Adolf de Suècia i de la princesa Sibil·la de Saxònia-Coburg Gotha. Cristina era neta per via paterna del rei Gustau VI Adolf de Suècia i de la princesa Margarida del Regne Unit; mentre que per via materna era neta del duc Carles Eduard de Saxònia-Coburg Gotha i de la princesa Victòria Adelaida de Schleswig-Holstein-Sondenburg-Glücksburg.
En un dinar celebrat a Estocolm conegué a qui seria el seu futur espòs, Tord Gösta Magnuson. Arran d'aquesta matrimoni desigual celebrat al Palau Reial d'Estocolm la princesa perdé el tractament d'altesa reial i quedà expulsada de la família reial. Des del casament celebrat l'any 1974, Cristina ha estat coneguda com a Princesa Cristina, senyora Magnuson. La parella té tres fills:
La princesa viu a Estocolm al costat del seu marit. La parella són membres actius de la família del rei i no és estrany veure'ls atendre actes i celebracions oficials tant a Suècia com a altres països escandinaus. Cristina és la padrina-jove del príncep Joaquim de Dinamarca, fill de la seva cosina la reina Margarida II de Dinamarca i de la princesa Magdalena de Suècia, filla del seu germà, el rei de Suècia.
Durant nou anys fou la presidenta de la Creu Roja de Suècia.
# Bosquerola de Santa Marta

La bosquerola de Santa Marta (Myiothlypis basilica) és un ocell de la família dels parúlids (Parulidae).

## Hàbitat i distribució

Habita les muntanyes del nord-est de Colòmbia.

## Referències

* ↑ «Bosquerola de Santa Marta». Cercaterm. TERMCAT, Centre de Terminologia. Rev. 20/03/2022(català)
# Mochos

Els mochós són un poble indígena de Mèxic que viu als municipis de Motozintla i Tuzantán, a l'estat de Chiapas, no gaire lluny de la frontera amb Guatemala. De fet, aquest municipi va pertànyer a Guatemala fins al 1894.
Viuen del conreu de blat de moro, cafè i el cacau. La seva llengua originària, el mocho', pertany al grup de les llengües maies i és una llengua amenaçada, ja que ha passat de 235 parlants en 1991 a 106 en 2010, tots ells majors de 50 anys i bilingües amb l'espanyol.

## Referències

* ↑ Censo Comisión nacional para el desarrollo de los pueblos indígenas
* ↑ Martin, Laura, Irrealis Constructions in Mocho (Mayan), Anthropological Linguistics, 40:2, pp. 198-213, 1998.
# Mochudi Centre Chiefs SC

El Mochudi Centre Chiefs SC és un club de futbol botswanès de la ciutat de Mochudi.

## Palmarès

* Lliga botswanesa de futbol:
** 2007–08, 2011–12, 2012–13, 2014–15
* Copa botswanesa de futbol:
** 1991, 2008
* Orange Kabelano Charity Cup:
** 1997, 2005, 2008, 2013

## Referències

* ↑ «Botswana - List of Champions». RSSSF, 2010.
* 1 2 «Botswana Cup Winners». rsssf.com. [Consulta: 16 desembre 2017].
# Alan Badel

Alan Badel (Rusholme, Manchester, 11 de setembre de 1923 - Chichester), West Sussex, 19 de març de 1982) va ser un actor anglès.

## Filmografia

Filmografia:
* 1952: The Stranger Left No Card: John Smith
* 1953: Salome: Joan Baptista
* 1953: Will Any Gentleman...?: el Gran Mendoza
* 1953: King Lear (TV): Fool
* 1955: Three Cases of Murder: Owen (segment "Lord Mountdrago") / Mr. X (segment "In the Picture") / Harry (segment "You Killed Elizabeth")
* 1955: Magic Fire: Richard Wagner
* 1958: Pride and Prejudice (telefilm): Fitzwilliam Darcy
* 1963: This Sporting Life: Gerald Weaver
* 1963: Bitter Harvest: Karl Denny
* 1963: Children of the Damned: Dr. David Neville
* 1963: El presoner (TV): el cardenal
* 1963: The Lover (TV): Richard
* 1964: Count of Monte Cristo (TV): Edmond Dantes / comte de Montecristo
* 1966: Arabesc: Beshraavi
* 1967: Henry IV (TV): Henry IV
* 1968: The Fanatics (TV): Jean CalarCalas
* 1968: Otley: Sir Alex Hadrian
* 1969: Where's Jack?: Lord Chancellor
* 1970: The Adventurers: president Rojo
* 1970: A King and His Keeper (TV)
* 1973: Luther: Thomas De Vio
* 1973: Xacal (The Day of the Jackal): el ministre
* 1974: A Raging Calm (fulletó TV): Tom Simpkins
* 1976: Where Adam Stood (TV): Philip Gosse
* 1976: Bill Brand (sèrie TV): David Last
* 1977: Exiles (TV): Michael Arlen
* 1977: Telefon: Col. Malchenko
* 1978: The Medusa Touch: Barrister
* 1978: Força 10 de Navarone (Force 10 from Navarone): Maj. Petrovitch
* 1979: The Riddle of the Sands: Dollmann
* 1979: Agatha: Lord Brackenbury
* 1979: The Secret of Charles Dickens (TV): Charles Dickens
* 1980: Shogun (TV): pare Dell'Aqua
* 1980: Nijinski: baró de Gunzburg
* 1982: The Woman in White (fulletó TV): comte Fosco

## Referències

* ↑ «Biografia d'Alan Badel». The New York Times.
* ↑ «Filmografia dAlan Badel». The New York Times.
# Moviment Nacional Democràtic Àfar

El Moviment Nacional Democràtic Àfar/Afar National Democratic Movement (ANDM) fou un partit polític àfar d'Etiòpia, inspirat per Ahmed Mohamed Ahaw, fill de la sultana de Bidu (els sultans de Bidu governaven a la part eritrea del territori àfar).
Després de les eleccions del 1995, l'APDO (Organització Democràtica Popular dels Àfars) que no havia aconseguit la majoria absoluta, es va acostar als partits menors (el Front Nacional d'Alliberament Àfar que tenia 6 diputats i el Moviment Nacional Democràtic Àfar, així com una de les faccions del Front d'Alliberament Àfar) i va aconseguir la presidència regional (1996). Els dos partits i la facció de l'ALF es van unir (1996) i van formar el Partit Nacional Democràtic Àfar (ANDP). Ahmed Mohamed Ahaw aviat va desaparèixer d'escena dins el nou partit, que va passar a ser dirigit per Mohammed Yoyyo (cap del Front Nacional d'Alliberament Àfar).
El 1999 es va aliar a l'APDO i en endavant l'aliança ha dominat totes les eleccions regionals.

## Referències

* Yasin Mohamed Yasin, Political History of the Afar in Ethiopia and Eritrea Arxivat 2016-03-04 a Wayback Machine.
# Ahmad Khān

Ahmad Khān és el nom dels següents personatges:
* Ahmad Khān Bahādūr (Delhi, 1817 - 1898)
* Mirza Ahmad Khan Ala al-Dawla (1866/1867 - 1911) polític persa
* Ahmad Shāh Durrānī, inicialment el seu nom era Ahmad Khan, (vers 1723 - 1773), primer sobirà sadozay de l'Afganistan.
# Modesto Sánchez Ortiz

Modesto Sánchez Ortiz (Aljaraque, Huelva, 1857 - Madrid, 11 de gener de 1937) fou un periodista i polític andalús, director del diari La Vanguardia de Barcelona entre els anys 1888 i 1901.

## Biografia

Fill de rics llauradors, als 15 anys va anar a viure a Madrid, on treballà de practicant a un hospital. Durant aquesta època va llegir molt i estudià Dret i Medicina. Començà la seva carrera periodística l'any 1881 a El Correo de Madrid, i l'any 1888 passà a dirigir La Vanguardia de Barcelona per recomanació de Práxedes Mateo Sagasta a Carles Godó Pié.
Sánchez Ortiz va modernitzar La Vanguardia i la convertí en el gran referent de la premsa independent de Barcelona. Sánchez Ortiz en fou director fins a l'any 1901, i s'integrà plenament a la vida cultural de Barcelona, obrint les pàgines del diari als joves artistes i intel·lectuals catalans més destacats, incloent Ramon Casas, Isidre Nonell, Santiago Rusiñol, Raimon Casellas entre d'altres. L'any 1900, el diari publicava la primera crítica d'un jove pintor anomenat Pablo Ruiz Picasso. Durant aquella època, La Vanguardia va comptar amb la firma de Leopoldo Alas Clarín, Unamuno i els principals escriptors de la generació del 98.
Sánchez Ortiz també es dedicà a la política, fou elegit diputat a corts pel districte de Mataró a les eleccions generals espanyoles de 1901 i fou governador civil a Castelló, Girona, Lugo, Burgos i Oviedo. Alt funcionari d'Instrucció Pública, ascendí a la plaça d'interventor d'Hisenda de la província de Múrcia. Va escriure diversos llibres i nombrosos articles.

## Obres

* Las primeras Cortes de la Regencia (1886)
* Las Cortes españolas (1907)
* El periodismo (1903)

## Referències

* ↑ Hemeroteca de La Vanguardia, Anoche, en el expreso, marchó á Madrid nuestro amigo del alma don Modesto Sánchez Ortiz, que por tantos años fue nuestro querido y respetable director
* ↑ Grupo Godó, Història de La Vanguardia Arxivat 2011-07-13 a Wayback Machine.
* ↑ Fitxa del Congrés dels Diputats

## Bibliografia

* Gran Enciclopedia Espasa (2003) Madrid.- ISBN 84-670-0243-3
# Almonacid de Zorita

Almonacid de Zorita és un municipi de la província de Guadalajara, a la comunitat autònoma de Castella-La Manxa. En aquest municipi hi ha situada la Central Nuclear José Cabrera.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Molí de les Pipes

El Molí de les Pipes és una obra d'Arbúcies (Selva) inclosa a l'Inventari del Patrimoni Arquitectònic de Catalunya. Està situat al trencall que surt de la crtra. d'Arbúcies a Viladrau a l'alçada del km. 2.

## Descripció

El casal del Molí de les Pipes es troba tocant la riera d’Arbúcies i al costat d’un pont romànic epònim. Funciona actualment com a restaurant. L’edifici ja surt documentat com a molí del Congost el 1313, tot i que l'actual edifici sembla que fou construït al segle xv. El nom prové d’una de les seves velles funcions, quan el molí va ser un important centre de fabricació de pipes de fumar.

## Vegeu també

* Pont del Molí de les Pipes

## Referències

* ↑ El Molí de les Pipes [Consulta: 24 juliol 2023].
* ↑ «Molí de les Pipes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Albert Lea

Albert Lea és una ciutat i seu del Comtat de Freeborn a l'estat de Minnesota dels Estats Units d'Amèrica.

## Demografia

Segons el cens del 2000 Albert Lea tenia 18.356 habitants, 7.785 habitatges, i 4.826 famílies. La densitat de població era de 657,4 habitants per km².
Dels 7.785 habitatges en un 26,9% hi vivien nens de menys de 18 anys, en un 49,5% hi vivien parelles casades, en un 9,1% dones solteres, i en un 38% no eren unitats familiars. En el 33% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,88.
Per edats la població es repartia de la següent manera: un 0% tenia menys de 18 anys, un 0% entre 18 i 24, un 0% entre 25 i 44, un 0% de 45 a 60 i un 21,3% 65 anys o més.
L'edat mediana era de 41 anys. Per cada 100 dones de 18 o més anys hi havia 87,6 homes.
La renda mediana per habitatge era de 32.841$ i la renda mediana per família de 42.407$. Els homes tenien una renda mediana de 31.383$ mentre que les dones 21.114$. La renda per capita de la població era de 17.979$. Entorn del 6,9% de les famílies i el 10,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albert Lea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Albert Lea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mont Capell

El Mont Capell és una muntanya de 1.192,9 metres del terme comunal de Sant Llorenç de Cerdans, de la comarca del Vallespir, a la Catalunya del Nord.
Es troba a llevant del terme, a ran mateix del límit amb Maçanet de Cabrenys, en una entrada d'aquest terme municipal dins del de Sant Llorenç de Cerdans.
En aquest turó hi ha les fites transfronterera número 546 i 547, la primera, que és una fita grossa, de ciment, en el pla situat a ponent del turó, i la segona, que és una creu gravada en una roca que mira al sud, a la carena que davalla cap a llevant, en el Camp del Pomer. Aquesta línia discorre pel vessant sud-oriental del turó, on entre venint del sud-est i se'n va cap a l'est, formant un profund arc còncau, per després seguir cap a llevant seguint el Serrat de la Font de la Nantilla, on hi ha la fita 548, després cap al Serrat de la Falguerona, on es troba la 549, i el Corral de la Falguerona, on es troba la 550. Després puja al Puig Moixer, amb la fita 551.

## Referències

* ↑ El Mont Capell en els ortofotomapes de l'IGN
* ↑ «Mojones de los Pirineos.com». info@mojonesdelospirineos.com. [Consulta: 5 agost 2016].
# Albert Salinas Claret

Albert Salinas Claret, conegut als escenaris com a Wooky és un músic català especialitzat en música electrònica. Va irrompre a l'escena electrònica barcelonesa amb la publicació de l'EP The Ark [Lapsus Records, 2010]. Després del seu fitxatge pel prestigiós segell discogràfic spa.RK, Wooky edità l'any 2014 el seu àlbum de debut Montjuïc, un treball que va despertar l'interès de la crítica especialitzada i que el va portar als escenaris d'importants festivals nacionals i internacionals, i també a ser un dels seleccionats de l'última edició de la Red Bull Music Academy Bass Camp.
Codirector de la plataforma multidisciplinària Lapsus (festival, programa de ràdio i segell discogràfic), Wooky compta amb la col·laboració de Videcroatz (Miki Arregui) en l'apartat visual del projecte. Improvisació, gravacions pròpies i animació d'última generació s'uneixen per convertir el seu set AV en una història amb una narrativa única i contundent.

## Referències

* ↑ «Albert Salinas Claret». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Perm

Perm (rus: Пермь) és la capital del krai de Perm, a Rússia. La ciutat està situada a la ribera del riu Kama, als peus dels Urals. Demogràficament, amb els seus 976.116 habitants (estimació de 2006), és la tretzena ciutat de la federació.
El nom del període Permià prové del d'aquesta ciutat.

## Història

La primera menció escrita de Perm és sota el nom de Iagoxikha (Ягошиха) l'any 1647; tanmateix, la història de la ciutat moderna de Perm s'inicia amb el desenvolupament de la regió dels Urals pel Tsar Pere el Gran. Vassili Tatísxev, nomenat pel tsar com a cap de les factories dels Urals, fundà Perm com també Iekaterinburg.
Al segle xix, Perm va esdevenir un gran centre industrial i comercial amb més de 20.000 habitants durant la dècada de 1860, amb diverses fàbriques de metal·lúrgia, paper, i vaixells de vapor. El 1870, es va obrir un teatre d'òpera i el 1871 la primera fàbrica de fòsfor de Rússia. L'any 1916, es va inaugurar la Universitat Estatal de Perm.
Amb la Guerra Civil Russa, Perm va esdevenir un objectiu principal donat que tenia fàbriques de municions. El 1918, l'Exèrcit Blanc siberià comandat per Anatoli Pepeliàiev va prendre Perm. L'1 de juliol de 1919, l'Exèrcit Roig la va recuperar.

### Període soviètic

A la dècada de 1930, Perm va créixer com a gran ciutat industrial amb fàbriques d'avions, de vaixells i de química. Durant la Gran Guerra Patriòtica (Segona Guerra Mundial), Perm va ser un centre vital per a la producció d'artilleria de la Unió Soviètica. Durant la Guerra freda, Perm va passar a ser una ciutat tancada.

### Ciutat moderna

Aquesta ciutat és un gran centre cultural, científic, industrial i administratiu.

## Clima

Perm en la classificació de Köppen té un clima del tipus continental humit (Dfb). La seva temperatura mitjana anual és de 2,7 °C, la temperatura mitjana de gener és de -12,8 °C i la de juliol 18,7 °C, la pluviometria mitjana és de 657 litres.

## Referències

* ↑ Jones, Finn-Olaf. «A Bilbao on Siberia’s Edge?». The New York Times, 22-07-2011. [Consulta: 14 gener 2015].
* ↑ http://www.pogoda.ru.net/climate/28224.htm
# Partit Nacional Democràtic d'Etiòpia

Partit Nacional Democràtic d'Etiòpia/Ethiopian National Democratic Party (ENDP) és un partit polític d'Etiòpia format el 1994 per la unió de cinc grups pro-govern, sota direcció de Nebiyu Samuel:
* Ethiopian Democratic Organization (EDO)
* Ethiopian Democratic Organization Coalition (EDOC)
* Gurage People's Democratic Front (GPC)
* Kembata People's Congress (KPC)
* Wolaita People's Democratic Front (WPDF)
El 1995 fou l'únic partit panetíop que va aconseguir representació, si bé un sol diputat.
Wondwosen Teshome l'anomena Moviment Nacional Democràtic d'Etiòpia, que segurament fou el nom emprat per les eleccions del 1995, nom que hauria canviat després a partit amb la unificació dels cinc grups. El 2000 va aconseguir 8 diputats. S'oposava al dret de secessió dels estats per por d'una descomposició d'Etiòpia. Es va distanciar del govern i acostar a l'oposició sent membre de la Coalició per la Unitat i la Democràcia, i ja no va tornar a estar representat.
El juny de 2011 fou detingut el seu president Zerihun Gebre-Egziabher i el setembre de 2011 el secretari general, Zemene Molla, també fou arrestat a Addis Abeba.

## Notes

* ↑ The ethnic issue and ethnic policy in Ethiopia per Zhong Weiyun, 2003

## Referències

* Africa South of the Sahara 2003
# Partit Nacional Eslovac Autèntic

El Partit Nacional Eslovac Autèntic (eslovac Pravá Slovenská Národná Strana) fou un partit polític d'Eslovàquia considerat d'extrema dreta, sorgit el 2001. A les eleccions legislatives eslovaques de 2002 va obtenir el 3,7% del vot popular i cap escó. Després, es va tornar a integrar en el SNS, en el qual el seu cap Ján Slota fou elegit president.
L'any 2000 els conflictes interns en el Partit Nacional Eslovac (SNS) entre d'Anna Malíková (ara es diu Anna Belousovová) i Ján Slota finalment va donar lloc a una escissió, per expulsió de Ján Slota i 7 diputats del SNS, amb els quals va fundar el Partit Nacional Eslovac Autèntic a finals de 2001. El congrés fundacional elegí Ján Slota president del partit per unanimitat. Després del fracàs d'obtenir representació al parlament eslovac a les eleccions legislatives eslovaques de 2002, el partit va formar una coalició amb el SNS. Després de les eleccions europees de 2004 on presentaren una llista conjunta que no a assolir cap eurodiputat, ja que només va arribar al 2,01%. Els dos partits es van fusionar novament el 4 d'abril de 2005.

## Referències

* ↑ «Slovak parliamentary parties before 2002 - PDF». Arxivat de l'original el 2007-09-26. [Consulta: 24 desembre 2020].
* ↑ European Election Results June 2004 - far right votes Arxivat 2006-10-04 a Wayback Machine.
# Hlučín

Hlučín (Tzec, Pronunciació: [ˈɦlutʃiːn]; alemany: Hultschin; polonès: Hulczyn) és una ciutat de la República Txeca situada al districte d'Opava a la regió txeca de Moràvia-Silèsia i és el centre de la regió homònima. La població és de 13.970 habitants el 2017[1]

## Geografia

Hlučín està localitzada a 10 km al nord-oest del centre d'Ostrava, a 22 km a l'est-sud-est d'Opava i a 270 km a l'est de Praga[2]. La ciutat s'estén a la riva esquerra de l'Opava el qual alhora la separa de Děhylov, situada més al sud. Al nord, Hlučín limita amb Vrešina i Darkovice; a l'est, amb Šilheřovice, Markvartovice i Ludgeřovice; al sud,amb Ostrava i finalment per Děhylov, Dobroslavice i Kozmice a l'oest[3].

## Història

Hlučín formava part del Ducat d'Opava abans que la ciutat fos repartida entre l`Imperi Austríac i el Regne de Prússia el Tractat de Berlin del 1742 arran de la fi de la Primera Guerra de Silèsia (1740-1742) El 1815 és incorporada a la nova província prussiana de Silèsia fins al 1920 que és incorporada al nou estat de Txecoslovàquia nascut amb els Tractats de Pau de París del 1919 que van posar fi a la Primera Guerra Mundial. El traspàs de Hlučín i de la regió que dona nom, aixecà una forta controvèrsia entre alemanys, txecs i polonesos. Amb els Acords de Múnic del 1938, Hlučín és annexionada per l'Alemanya Nazi tornant a formar part de la província de Silèsia amb el seu nom en alemany, Hultschin. Amb la fi de la II Guerra Mundial, Hlučín es reincorpora de nou a Txecoslovàquia i els seus habitants alemanys són expulsats.

## Administració

La ciutat està formada per tres comunes:
* Bobrovníky
* Darkovičky
* Hlučín.

## Personalitats il·lustres

Uns quants d'artistes famosos van néixer a Hlučín:
* Pavel Josef Vejvanovský (1639/40-1693), compositor
* Paul Blashke- compositor
* Bohumil Hynek Bílovský- Escriptor
* Tomáš Xaver Laštůvka- escriptor
* Jan Boshenek- pintor
* Jan Janda- pintor

## Ciutats agermanades

* Namysłów, Polònia
* Nebelschütz, Alemanya
* Ružomberok, Eslovàquia

## Enllaços externs

* Pàgina web oficial (en txec)
* Pàgina d'informació general de Hlucin (anglès)
* Pàgina d'informació turística de la regió (en txec i anglès)
# Bàtrac

Bàtrac (Batrachus, Βάτραχος) fou un escultor i arquitecte espartà del temps d'August.
Plini relata que Bàtrac i Saures, ambdós força rics, van construir pagant de la seva butxaca dos temples a Roma, un dedicat a Júpiter i un altre a Juno, esperant poder posar el seu nom a la inscripció, cosa que els fou denegada. Llavors van posar a la vora dels capitells jònics les figures d'una granota i un lluert, que els representaven (batraci i sauri). En realitat es tracta d'una llegenda per explicar la presència d'aquestos animals als capitells.

## Referències

* Batrachus a Smith, William (editor). A Dictionary of Greek and Roman Biography and Mythology (en anglès), 1870.
# Bàxea

La bàxea o baxa (llatí: baxea o baxa) era una espècie de sandàlia feta de fulles vegetals, branquetes o fibres, com ara l'espart.
Segons Isidor de Sevilla, les bàxees les feien servir principalment els actors còmics a l'antiga Grècia i també a Roma, mentre que els actors tràgics portaven coturns. Els filòsofs també portaven calçat d'aquest tipus, al menys en època de Tertul·lià. Isidor de Sevilla afegeix que estaven fetes de material barat, normalment de vímet, i que també se les anomenava calones.
S'han descobert nombrosos exemplars de bàxees a les catacumbes i s'ha vist que els egipcis les fabricaven amb papir o amb fulles de palmera, i de vegades estan representades a les estàtues egípcies. Heròdot diu que les fetes amb papir les usaven obligatòriament els sacerdots. Tertul·lià diu que hi havia bàxees daurades i algunes ornades amb violetes. Eren molt senzilles, bàsicament constaven d'una sola vegetal, amb un bucle que aguantava el peu per un costat i una lligadura que es feia passar entre el dit gros i el segon dit.

## Referències

* ↑ Smith, William (ed.). «Baxeae». A Dictionary of Greek and Roman Antiquities (1890). [Consulta: 3-XII-2020].
# Alfredo Mostarda Filho

Alfredo Mostarda Filho, conegut com a Alfredo, (18 d'octubre de 1946) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 1974.

## Referències

* ↑ Alfredo Mostarda Filho Fitxa i estadístiques a la FIFA
* ↑ «Todos os brasileiros - 1974» (en portuguès). FolhaOnline, 09-12-2005. [Consulta: 16 desembre 2017].